ভেনেজুয়েলা–মালয়েশিয়া সম্পর্ক
ভেনেজুয়েলা–মালয়েশিয়া সম্পর্ক (; ), ভেনেজুয়েলা এবং মালয়েশিয়ার মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৮৬ সালের ১৮ ডিসেম্বর এই দুই দেশের মাঝে, আনুষ্ঠানিকভাবে কূটনৈতিক সম্পর্ক স্থাপিত হয়। এরপর ১৯৯০ সালে, ভেনেজুয়েলার রাজধানী কারাকাসে, মালয়েশিয়া তাদের স্থায়ী দূতাবাস চালু করে। অপরদিকে, মালয়েশিয়ার রাজধানী কুয়ালালামপুরে, ভেনেজুয়েলার একটি স্থায়ী দূতাবাস রয়েছে।
মালয়েশিয়া–হংকং সম্পর্ক
২০১০ সালে মালয়েশিয়ায় প্রত্যক্ষ বৈদেশিক বিনিয়োগে (এফডিআই) হংকং-এর অবস্থান ছিল তৃতীয় বৃহত্তম। মোট বিনিয়োগের পরিমাণ ছিল ২.৭৭ বিলিয়ন আরএম। এ অর্থ নয়টি নতুন প্রকল্প, দুইটি ক্রমবর্ধমান প্রকল্পসহ মোট এগারটি প্রকল্পে বিনিয়োগ করা হয়। হংকংয়ে বিভিন্ন মালয়েশিয়ান প্রতিষ্ঠানের মোট ৭টি আঞ্চলিক সদর দপ্তর, ১৯টি আঞ্চলিক অফিস, ৩৩টি স্থানীয় অফিস রয়েছে। ২০১২ সালে দ্বৈত রাজস্ব প্রত্যাহার এবং রাজস্ব ফাঁকি রোধে একটি চুক্তি স্বাক্ষর করেন।